LATVIJAS REPUBLIKA

**Daugavpils pilsētas dome**

reģ.Nr.90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 82.pantu

**„Ziedu un ziedu kompozīciju piegāde Daugavpils pilsētas domei 2015.gadā”**

identifikācijas numurs **DPD 2014/55**

**Iepirkumu komisijas sēdes protokols Nr.4**

2015.gada 6.janvārī

SĒDE NOTIEK Daugavpilī, K.Valdemāra ielā 1, 216. kabinetā

SĒDE SĀKAS plkst. 14.00.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Inga Goldberga – Daugavpils pilsētas domes izpilddirektore, |
| Komisijas priekšsēdētāja vietniece | Evelīna Ugarinko – Daugavpils pilsētas domes Centralizētās grāmatvedības galvenā grāmatvede, |
| Komisijas locekļi:PROTOKOLĒ komisijas loceklis:  | Ilga Lauska – Daugavpils pilsētas domes Vispārējās nodaļas vadītāja,Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists. |

Komisijas izveidošanas pamats: Daugavpils pilsētas domes priekšsēdētāja 2014.gada 20.novembra rīkojums Nr.464.

**Komisijas sēdes darba kārtība:**

1.Pretendenta SIA „Latvijas roze” atbildes izskatīšana;

 2. Lēmuma par uzvarētāju pieņemšana.

**I. Pretendenta SIA „Latvijas roze” atbildes izskatīšana**

1.1. Komisijas priekšsēdētāja Inga Goldberga paziņo sēdi par atklātu, nosauc komisijas sastāvu un ziņo sēdes darba kārtību. Komisijas priekšsēdētāja ziņo, ka 2014.gada 23.decembrī iepirkumu komisija nosūtīja pretendentam SIA „Latvijas roze” vēstuli un lūdza pretendentu līdz 2015.gada 6.janvārim iesniegt skaidrojumu par būtiskām cenu atšķirībām pretendenta finanšu piedāvājumā, atsevišķo pozīciju tāmē un mazumtirdzniecības vietā, kā arī apliecinājumu, ka pretendents ir apzinājis darba uzdevumu un spēs kvalitatīvi izpildīt Domes pasūtījumus finanšu piedāvājumā norādīto summu diapazonā, līgumā paredzētajā termiņā.

 1.2. Komisijas loceklis J.Bārtuls ziņo, ka 2015.gada 5.janvārī Domē ir saņemta pretendenta SIA „Latvijas roze” paskaidrojuma vēstule. Pretendents norāda, ka finanšu piedāvājumā ir norādīta viena zieda cena par konkrētu ziedu un garumu cm visa gada garumā, savukārt, ar pušķī ieliktajiem ziediem var variēt. Nosūtītajā tāmē bija ielikti ziedi izejot no tā brīža cenām, lai parādītu variantus – lētākajam un dārgākajam pušķim. Ziedu cenas pasūtījumiem un mazumtirdzniecības vietās atšķiras, tādēļ nevar salīdzināt ziedu cenas mazumtirdzniecības vietā ar piedāvāto cenu pasūtījuma izpildei. Pretendents skaidrojumam ir pievienojis apliecinājumu norādot, ka SIA „Latvijas roze” ir viens no lielākajiem ziedu tirdzniecības uzņēmumiem Latvijā, kas izpilda pasūtījumus vairākiem juridiskajiem klientiem. Līdz ar to apliecina, ka apzinās darba uzdevumu un spēs kvalitatīvi izpildīt Domes pasūtījumus finanšu piedāvājumā norādīto summu diapazonā, līgumā paredzētajā termiņā.

 1.3. Komisija izskata pretendenta skaidrojumu un apliecinājumu. Komisija nonāk pie secinājuma, ka tai nav pamata apšaubīt pretendenta piedāvājuma nopietnību un spēju izpildīt līgumu atbilstoši piedāvājuma nosacījumiem. Turklāt, ja pretendents nespēs izpildīt līgumu par piedāvāto cenu, strīds tiks risināts civiltiesiskā kārtībā. Iepirkuma līguma projekts paredz tā vienpusēju atcelšanas iespēju.

**II. Lēmuma par uzvarētāju pieņemšana**

 2.1. Komisija konstatē, ka iepirkumam „Ziedu un ziedu kompozīciju piegāde Daugavpils pilsētas domei 2015.gadā” dalību bija pieteikuši divi pretendenti: SIA „Latvijas roze” un SIA „FLAMINGO D”. Pretendenti piedāvāja šādu līgumcenu:

|  |  |
| --- | --- |
| Pretendents | Piedāvātā līgumcena *euro* bez PVN (vienību kopsumma) |
| SIA „Latvijas roze” | 191,50 |
| SIA „FLAMINGO D” | 350,30 |

2.2. Abu pretendentu piedāvājumi atzīti par atbilstošiem konkursa nolikuma prasībām. Lētāko līgumcenu (vienību kopsummu) piedāvā pretendents SIA „Latvijas roze”.

2.3. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta septīto daļu Ministru kabineta noteiktajā informācijas sistēmā 06.01.2015. ir izdrukājis e-izziņu, atbilstoši kurai ir redzams, ka pretendentam SIA „Latvijas roze” nav aktuālu maksātnespējas, likvidācijas procesu un nav apturēta saimnieciskā darbība, kā arī to, ka uz 06.01.2015. nav nodokļu parādu.

2.4. Komisija izskata saņemtos dokumentus un atzīst, ka pastāvot šādiem apstākļiem pretendents SIA „Latvijas roze” atzīstams par uzvarētāju iepirkumā, bet pretendenta SIA „FLAMINGO D” piedāvājums ir noraidāms, jo pretendenta piedāvātā līgumcena nav zemākā.

 2.5. Ņemot vērā augstāk minēto un pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**

 2.5.1. atzīt par uzvarētāju iepirkumā „Ziedu un ziedu kompozīciju piegāde Daugavpils pilsētas domei 2015.gadā”, identifikācijas numurs DPD 2014/55 – **SIA „Latvijas roze”**, reģ.Nr. 40103258931, juridiskā adrese: Daugavgrīvas iela 31 k-12-8, Rīga;

 2.5.2. uzdot komisijas loceklim J.Bārtulim sagatavot informatīvo vēstuli pretendentiem;

 2.5.3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst.14.25.

Komisijas priekšsēdētāja I.Goldberga

Komisijas priekšsēdētājas vietniece E.Ugarinko

Komisijas locekle I.Lauska

Protokolē komisijas loceklis J.Bārtuls